section_heading: Homicide: A Year on the Killing Streets
paragraph_text: Knjiga je 1992. godine osvojila Edgar Award za najbolju kriminalističku knjigu baziranu na stvarnim činjenicama. Simon tvrdi da mu je istraživanje knjige pomoglo da promijeni dotadašnji stil pisanja koji će u kasnijoj karijeri doći do izražaja. Naučio je biti puno strpljiviji prilikom istraživanja i pisanja i tvrdio da je glavna lekcija koju je naučio bila da ne promovira sebe nego da se koncentrira na teme o kojima piše. Simon je rekao za Baltimorške novine 2003. godine da knjiga ne predstavlja tradicionalno novinarstvo: "Mislim da knjige Homicide i The Corner ne predstavljaju tradicionalno novinarstvo u smislu da dolaze iz nekog umjetnog oblika ili objektivnosti", rekao je Simon. "One uranjaju u pojedine kulture koje pokrivaju na način kako to tradicionalno novinarstvo često ne radi."